
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 415 

31 Μαρτίου 2005 


ΑΠΟΦΑΣΕΙ Σ 

Αριθ. 262437/2340 

Τροποποίηση της υπ’ αριθμ. 393393/5188/29.8.2001/450 
απόφασης των Υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και 
Οικονομικών, Γεωργίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του άρθρου 1 παρ. 1, 2 και3του Ν. 1338/1983 Εφαρ¬ 
μογή του κοινοτικού δικαίου (ΦΕΚ 36 τεύχος Α'), όπως τρο¬ 
ποποιήθηκε από το άρθρο 6 του Ν. 1440/1984 Συμμετοχή 
της Ελλάδας στο κεφάλαιο, στα αποθεματικά και στις προ¬ 
βλέψεις της Ευρωπαϊκής Κοινότητας Άνθρακα και Χάλυβα 
και του εφοδιασμού ΕΥΡΑΤΟΜ (ΦΕΚ 70/1984 τεύχος Α') και 
στο άρθρο 65 του Ν. 1892/1990 (ΦΕΚ 101 Α'). 

2. Του άρθρου 22 παρ. 3 του Ν. 992/1979 «περί οργα- 
νώσεωντων διοικητικών υπηρεσιών για την εφαρμογή της 
Συνθήκης προσχώρησης της Ελλάδας στις Ευρωπαϊκές 
κοινότητες και ρύθμισης συναφών θεσμικών και οργανω¬ 
τικών θεμάτων» (ΦΕΚ 280/1979 τεύχος Α'). 

3. Του άρθρου 1 παρ. 4 του Ν.Δ.131/1974 «περί παρο¬ 
χής οικονομικών ενισχύσεων εις την γεωργικήν, κτηνο- 
τροφικήν, δασικήν και αλιευτικήν παραγωγήν» (ΦΕΚ 
220/1974 τεύχος Α'), όπως τροποποιήθηκε με το άρθρο 4 
παρ. 2 του Ν. 1409/1983 «τροποποίηση και συμπλήρωση 
των διατάξεων του Ν.Δ. 131/1974» (ΦΕΚ 199/1983 τεύχος 
Α'), το άρθρο 39 παράγραφος 10 του Ν. 2065/1992 (ΦΕΚ 
113/1992 τεύχος Α') και το Ν. 2512/1997 άρθρο 11 (ΦΕΚ 
138/1997τεύχος Α'). 

4. Του άρθρου 29Α του Ν.1558/1985 «Κυβέρνηση και 
Κυβερνητικά Όργανα» (ΦΕΚ 137/1985 τεύχος Α'), όπως 
συμπληρώθηκε με το άρθρο 27 του Ν. 2081/1992 (ΦΕΚ 
154/1992 τεύχος Α') και τροποποιήθηκε με το άρθρο 1 
παρ. 2α του Ν. 2469/1997 (ΦΕΚ 38/1997τεύχος Α'). 

5. Του άρθρου 24 του Ν. 2690/1999 (ΦΕΚ 45/1999, Α') 
Κύρωση του Κώδικα Διοικητικής Διαδικασίας και άλλες 
διατάξεις. 

6. Του Ν. 3242/2004 (ΦΕΚ 102/2004 τεύχος Α') και ειδι¬ 


κότερα του κεφαλαίου Β'»Απλούστευση Διοικητικών Δια¬ 
δικασιών», με το οποίο τροποποιήθηκε μερικώς ο Ν. 
2690/1999 (ΦΕΚ 45/Α') «Κύρωση του Κώδικα Διοικητικής 
Διαδικασίας και άλλες διατάξεις». 

7. Του Ν. 2860/2000 (ΦΕΚ 251 τεύχος Α') «περί διαχείρι¬ 
σης, παρακολούθησης και ελέγχου του Κοινοτικού Πλαι¬ 
σίου στήριξης και άλλες διατάξεις». 

8. Του άρθρου 7 παρ. 15 και 16 του Ν. 3299/2004 (ΦΕΚ 
261/23.12.2004 τεύχος Α') «κίνητρα Ιδιωτικών Επενδύσεων 
για την Οικονομική Ανάπτυξη και Περιφερειακή Σύγκλιση». 

9. Του Καν.(Ε.Κ,) 1257/1999 του Συμβουλίου της 17ης 
Μαϊου 1999 όπως τροποποιήθηκε με τον Καν (ΕΚ) 
1783/2003 για την στήριξη της αγροτικής ανάπτυξης από 
το Ευρωπαϊκό Ταμείο Προσανατολισμού και Εγγυήσεων 
(ΕΓΤΠΕ) και ισχύει. 

10. Του Καν.(Ε.Κ,) 1260/1999 του Συμβουλίου της 21ης 
Ιουνίου 1999 «περί γενικών διατάξεων για τα διαρθρωτικά 
Ταμεία», όπως τροποποιήθηκε και ισχύει. 

11. Του Καν.(Ε.Κ,) 817/2004 της Επιτροπής της 29ης 
Απριλίου 2004 «για την θέσπιση λεπτομερών κανόνων 
εφαρμογής του Καν.(Ε.Κ,) 1257/1999 του Συμβουλίου για 
την στήριξη της αγροτικής ανάπτυξης από το Ευρωπαϊκό 
Ταμείο Προσανατολισμού και Εγγυήσεων (ΕΓΤΠΕ)». 

12. Του Καν.(Ε.Κ,) 1159/2000 της Επιτροπής της 30ης 
Μαϊου 2000 για της δράσεις πληροφόρησης και δημοσιό¬ 
τητας που πρέπει να αναλαμβάνουν τα Κράτη μέλη σχετι¬ 
κά με τις παρεμβάσεις των διαρθρωτικών ταμείων. 

13. Του Καν.(Ε.Κ,) 1685/2000 της Επιτροπής της 28ης 
Ιουλίου 2000 για την θέσπιση λεπτομερών κανόνων του 
Καν.(Ε.Κ,) 1260/1999 του Συμβουλίου όσον αφορά την 
επιλεξιμότητα των δαπανών των ενεργειών που συγχρη- 
ματοδοτούνται από τα διαρθρωτικά ταμεία, όπως τροπο¬ 
ποιήθηκε με τον Κανονισμό (ΕΚ) 448/2004 και ισχύει. 

14. Τον Καν.(Ε.Κ,) 438/2001 της Επιτροπής της 2ας 
Μαρτίου 2001 για την θέσπιση λεπτομερών κανόνων του 
Καν. (Ε.Κ.) 1260/1999 του Συμβουλίου όσον αφορά τα συ¬ 
στήματα διαχείρισης και ελέγχου των παρεμβάσεων των 
διαρθρωτικών Τ αμείων. 

15. Του Καν.(ΕΟΚ) 2019/1993 του Συμβουλίου για τα μι¬ 
κρά νησιά του Αιγαίου, όπως τροποποιήθηκε με τον Κα¬ 
νονισμό (ΕΚ) 442/2002 και ιδιαίτερα το άρθρο 13 αυτού, 
όπου εφαρμόζεται. 

16. Των Κοινοτικών κατευθυντήριων γραμμών για τις 
κρατικές ενισχύσεις στο τομέα της Γεωργίας (2000/0 
28/2002 της 1ης Απριλίου 2000). 

17. Το Ε.Π. «Αγροτική Ανάπτυξη - Ανασυγκρότηση της 
υπαίθρου 2000 - 2006» - Μέτρο 2.1 καθώς και τα Ε.Π. των 
ΠΕΠ. 

18. Το Π.Δ. 344/29.12.2000 για άσκηση του επαγγέλμα¬ 
τος του γεωτεχνικού (ΦΕΚ 297 Α'). 

19. Το Π.Δ. 402/1988 Οργανισμός Υπουργείου Γεωρ¬ 
γίας όπως τροποποιήθηκε και ισχύει σήμερα. 

20. Το άρθρο 17 του Ν. 1647/1986 (ΦΕΚ 141 Α'), όπως 
έχει αντικατασταθεί με το άρθρο 52 του Ν. 1832/1989 
(ΦΕΚ 54 Α') σχετικά με δαπάνες εκτός έδρας κίνησης και 
οδοιπορικά έξοδα και αμοιβές για ειδικές εργασίες πέραν 
από τα συνήθη καθήκοντα μονίμου και με σύμβαση αορί¬ 
στου χρόνου προσωπικού. 

21. Την υπ’ αριθμ. ΔΙΔΚ/Φ. 1/2/22875/31.10.2001 ΦΕΚ 
1480/Β/31.10.2001 κοινή απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών Δημόσιας Διοίκησης και Αποκέ¬ 
ντρωσης». 

22. Την υπ’ αριθ. 393393/5188/29.8.2001 κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών, Γ ε¬ 
ωργίας περί «Καθορισμού της διαδικασίας υπαγωγής 
επενδυτικών σχεδίων μεταποίησης και εμπορίας γεωργι¬ 
κών προϊόντων σε προγράμματα ενίσχυσης για την πε¬ 
ρίοδο 2000-2006 καθώς και της διαδικασίας καταβολής 
των ενισχύσεων στους δικαιούχους» όπως τροποποιήθη¬ 
κε με την υπ’ αριθμ. 301150/7896/23.10.2002 κοινή 
υπουργική απόφαση και την υπ’ αριθμ. 227966/3281/ 
1.4.2003 κοινή υπουργική απόφαση. 

23. Την απόφαση του Πρωθυπουργού και Υπουργού Οι¬ 
κονομίας και Οικονομικών με αρ. πρωτ. 14650/ΔΙΟΕ 
85/17.3.2004 (ΦΕΚ 519Β') με θέμα «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

24. Το Π.Δ. υπ’ αριθ. 81/2002 με θέμα «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (ΦΕΚ 57 Α'). 

25. Το Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165 Α'), αποφασίζουμε: 

Τροποποιούμε την υπ’ αριθμ. 393393/5188/29.8.2001 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και Οι¬ 
κονομικών, Γ εωργίας ως ακολούθως: 

1. Στην παράγραφο 1 του άρθρου 1, στην πρώτη σειρά 
διαγράφεται η λέξη «όλες». 

Στο ίδιο άρθρο, προστίθεται η παράγραφος 3 ως εξής: 

«3. Η τροποποίηση του παραρτήματος Α, το οποίο απο¬ 
τελεί αναπόσπαστο τμήμα της παρούσης, αφοράτα επεν¬ 
δυτικά σχέδια τα οποία θα υποβληθούν στα πλαίσια των 
προκηρύξεων που θα γίνουν μετά την ημερομηνία έκδο¬ 
σης της παρούσης απόφασης. Εξαιρούνται από την τρο¬ 
ποποίηση τα σχέδια που είχαν υποβληθεί κατά τη δεύτε¬ 
ρη προκήρυξη, είχαν εγκριθεί από την Επιτροπή του άρ¬ 
θρου 14 αλλά δεν έλαβαν οριστική ένταξη λόγω έλλειψης 
των απαιτούμενων πιστώσεων και έχουν παραπεμφθεί για 
υπαγωγή στην επόμενη περίοδο (προκήρυξη). 

2. Στο άρθρο 2 παράγραφος 1β το εδαφ IV αντικαθί¬ 
σταται ως εξής: εδαφ IV «την ανάπτυξη και εφαρμογή νέ¬ 
ων τεχνολογιών». 

Στο ίδιο άρθρο και στην ίδια παράγραφο προστίθεται 


ένα ακόμα εδάφιο το IX, ως εξής: «IX. Τη συμμόρφωση 
προς νεοεισαχθέντα ελάχιστα πρότυπα όσον αφορά το 
περιβάλλον, την υγιεινή και την καλή διαβίωση των ζώων. 
Στην περίπτωση αυτή είναι δυνατόν να προβλέπεται προ¬ 
θεσμία για τη συμμόρφωση προς τα ελάχιστα αυτά πρό¬ 
τυπα, εφόσον απαιτείται χρόνος για την επίλυση συγκε¬ 
κριμένων προβλημάτων που απαντώνται κατά τη συμ¬ 
μόρφωση προς αυτά τα πρότυπα. Οι «μικρές μετα¬ 
ποιητικές μονάδες» συμμορφώνονται προς τα σχετικά 
πρότυπα μέχρι το τέλος της επενδυτικής περιόδου, η 
οποία όμως δεν μπορεί να υπερβαίνει τους 36 μήνες από 
την ημερομηνία κατά την οποία το πρότυπο καθίσταται 
υποχρεωτικό για την «μικρή μεταποιητική μονάδα».» 

Οι λεπτομέρειες των δύο ανωτέρω δράσεων που ανα- 
φέρονται στα εδάφια IV και IX θα ορισθούν με απόφαση 
του Υπουργού Αγροτικής Ανάπτυξης και Τροφίμων. 

Στο ίδιο άρθρο η παράγραφος 2 συμπληρώνεται ως 
εξής: 

«εδάφιο ε' Επενδύσεων οι οποίες δεν προβλέπουν την 
απόκτηση πιστοποιητικών ποιότητας από αρμόδιους ορ¬ 
γανισμούς (130 9000 ΗΑΟΟΡ κ.λπ.) τα οποία θεωρούνται 
απαραίτητα για την επιλεξιμότητα της υποβαλλόμενης 
πρότασης όπου απαιτείται». 

Η παράγραφος 3 του ίδιου άρθρου συμπληρώνεται στο 
τέλος της ως εξής: «.όπως αυτό τροποποιήθηκε». 

3. Η παράγραφος 4 του άρθρου 3, αντικαθίσταται ως 
εξής: 

«4. Το ύψος του συνόλου των οικονομικών ενισχύσεων οι 
οποίες θα εγκρίνονται στα πλαίσια της παρούσας, θα καθο¬ 
ρίζεται με Κοινή Απόφαση των Υπουργών Οικονομίας και 
Οικονομικών και Αγροτικής Ανάπτυξης και Τ ροφίμων». 

Επίσης στο ίδιο άρθρο, στην παράγραφο 3 της υπ’ 
αριθμ. 227966/3281/1.4.2003 τροποποίησης της παρού¬ 
σης διαγράφεται η φράση «για το συγκεκριμένο έτος». 

Στην παράγραφο 5 του ιδίου άρθρου, η οποία προστέ¬ 
θηκε με την υπ’ αριθμ. 227966/3281/1.4.2003 τροποποίη¬ 
ση, διαγράφεται από την πρώτη πρόταση η λέξη «ετη- 
σίως». 

4. Στο άρθρο 4 προστίθεται παράγραφος 2 ως εξής: 

«2. Δικαιούχοι για υποβολή αιτήσεων είναι πολύ μικρές, 

μικρές και μεσαίες επιχειρήσεις, κατά την έννοια της «Σύ¬ 
στασης της Ευρωπαϊκής Επιτροπής της 6ης Μάίου 2003» 
σχετικά με τον ορισμό των πολύ μικρών, των μικρών και 
των μεσαίων επιχειρήσεων, η οποία δημοσιεύθηκε στην 
Επίσημη Εφημερίδα της Ε.Ε. I. 124/36/20.5.2003». 

Οι παρ. 2 και 3του άρθρου 4 γίνονται 3 και 4 αντίστοιχα. 

5. Η παράγραφος 1 του άρθρου 5 το εδάφ. ε τροποποι¬ 
είται ως εξής:« ε. Την αγορά καινούργιων οχημάτων - ισο- 
θερμικών βυτίων αναγκαίων για τη μεταφορά του γάλα¬ 
κτος προς τον χώρο τυποποίησης - μεταποίησης, καθώς 
και την αγορά καινούργιων οχημάτων ψυγείων μόνο για 
τα νησιά του Αιγαίου». 

6. Η παράγραφος 1 του άρθρου 6 τροποποιείται και συ¬ 
μπληρώνεται ως εξής: 

«1. Αρμόδια αρχή για την παραλαβή των αιτήσεων είναι 
η Διεύθυνση Προγραμματισμού και Γεωργικών Διαρ¬ 
θρώσεων του Υπουργείου Αγροτικής Ανάπτυξης και Τ ρο¬ 
φίμων, Κεντρική Υπηρεσία. 

Οι φορείς που ενδιαφέρονται να εντάξουν επενδυτικά 
σχέδια στα πλαίσια της παρούσας, υποβάλλουν αίτηση - 
μελέτη σε τέσσερα ή σε πέντε αντίγραφα, όταν πρόκειται 
για τους τομείς Κρέατος, Γάλακτος και Αυγών - Πουλερι¬ 
κών ως εξής: 

Α. Στο Υπουργείο Αγροτικής Ανάπτυξης και Τροφίμων, 
Κεντρική Υπηρεσία. 

α) Στη Διεύθυνση Προγραμματισμού και Γεωργικών 
Διαβρώσεων, Τμήμα Δημοσίων και Ιδιωτικών Επενδύσε¬ 
ων, σε ένα (1) αντίγραφο, και του οποίου το πρωτόκολλο 
είναι το μόνο που λαμβάνεται υπόψη για την εμπρόθεσμη 
υποβολή του σχεδίου και τη σειρά προτεραιότητας όπου 
αυτή εφαρμόζεται καθώς και ένα πλήρες αντίγραφο σε 
ηλεκτρονική μορφή (Οϋ - ΡΟΜ.ΡΒΟϋΕΟΤ). 

β) Στην αρμόδια «κάθετη» ή οριζόντια αρμόδια καθ'ύλην 
Υπηρεσία του Υπουργείου που ανήκει ο τομέας του επεν¬ 
δυτικού σχεδίου, σε ένα (1) αντίγραφο. 

γ) Στη Διεύθυνση Χωροταξίας και Περιβάλλοντος του 
Υπουργείου, σε ένα (1) αντίγραφο. 

δ) Στη Διεύθυνση Κτηνιατρικής Δημόσιας Υγείας του 
Υπουργείου, σε ένα (1) αντίγραφο προκειμένου για επεν¬ 
δύσεις στους τομείς κρέατος, γάλακτος και αυγών - που¬ 
λερικών. 

Β. Στη Διεύθυνση Αγροτικής Ανάπτυξης της Νομαρχια¬ 
κής Αυτοδιοίκησης, στην περιοχή της οποίας πρόκειται 
να πραγματοποιηθεί η επένδυση, σε ένα (1) αντίγραφο.» 

Στην παράγραφο 2 του ιδίου άρθρου προστίθεται στη 
δεύτερη σειρά μετά τη λέξη «ταυτόχρονα» η φράση «είτε 
ξεχωριστά είτε στην ίδια μελέτη». 

Στο ίδιο άρθρο διαγράφεται η παράγραφος 3 και η πα¬ 
ράγραφος 4 καθίσταται παράγραφος 3. 

7. Στηνπαράγραφο 1 του άρθρου 7 διαγράφεταιτο εδά¬ 
φιο ιη, λόγω μη εφαρμογής ενώ το εδάφ. ιθ καθίσταται ιη. 

Επίσης το εδάφιο ιβ τροποποιείται ως εξής: «ιβ. Αποδει¬ 
κτικά στοιχεία που να πιστοποιούν τη δυνατότητα του φο¬ 
ρέα να καταβάλει την υποχρεωτική συμμετοχή του με ίδια 
κεφάλαια (π.χ. Αύξηση μετοχικού κεφαλαίου, δημιουργία 
αποθεματικού για επενδύσεις, δημιουργία ειδικού αποθε- 
ματικού για τις εταιρίες τις εισηγμένες στο χρηματιστήριο, 
καθώς και τις συνεταιριστικές οργανώσεις κ.λπ.).» 

8. Στηνπαράγραφο 1 του άρθρου 8, διαγράφεται η πρό¬ 
ταση «σε δύο περιόδους κάθε ημερολογιακό έτος, σύμ¬ 
φωνα με τη διαδικασία της επόμενης παραγράφου». 

Η παράγραφος 2 του ιδίου άρθρου καταργείται ενώ η 
παράγραφος 3 καθίσταται παράγραφος 2 και η παρά¬ 
γραφος 4 καθίσταται παράγραφος 3. 

Η παράγραφος 4 που καθίσταται παράγραφος 3 του ιδί¬ 
ου άρθρου τροποποιείται μετά την πρώτη πρόταση ως 
εξής: 

«Οι προαναφερόμενοι φορείς έχουν δικαίωμα να αποσύ¬ 
ρουν την παλαιά αίτηση -μελέτη και να επανέλθουν με νέα 
συμπληρώνοντας με νεώτερα στοιχεία όπως ορίζονται στο 
άρθρο 7 και επιπλέον δικαιολογητικά ενισχυτικά της βαθ¬ 
μολογίας κατά την επόμενη ή επόμενες προσκλήσεις». 

9. Η παράγραφος 1 του άρθρου 10 τροποποιείται και 
συμπληρώνεται ως εξής: 

Διαγράφεται η πρόταση «Η Αρμόδια Υπηρεσία στην 
οποία υποβάλλονται οι αιτήσεις», και αντικαθίσταται από 
την πρόταση: «Αρμόδια Υπηρεσία για την επιλεξιμότητα 
του υποβληθέντος επενδυτικού σχεδίου και την πληρότη¬ 
τα του φακέλου του είναι η Διεύθυνση Προγραμματισμού 
και Γεωργικών Διαρθρώσεων η οποία ». 

Η παράγραφο 2 του άρθρου 10, η οποία έχει ήδη τρο¬ 
ποποιηθεί με την υπ’ αριθμ.301150/7896/23.10.2002 από¬ 
φαση αντικαθίσταται ως εξής: 

«Στην περίπτωση που υπάρχουν ελλείψεις στα εξής και 
μόνο δικαιολογητικά της αίτησης μελέτης: α) άδεια λει¬ 
τουργίας, β) προέγκριση ή έγκριση χωροθέτησης ή απαλ¬ 


λακτικό έγγραφο, γ) έγκριση των περιβαλλοντικών όρων, 
δ) προέγκριση ή έγκριση της άδειας διάθεσης αποβλή¬ 
των ή απαλλακτικό έγγραφο, τα οποία εκδίδονται από άλ¬ 
λες Δημόσιες Υπηρεσίες, η υπηρεσία ενημερώνει τον φο¬ 
ρέα για αυτές και του χορηγεί προθεσμία 30 ημερολογια¬ 
κών ημερών για την προσκόμισή τους. Στην περίπτωση 
παρέλευσης της πιο πάνω προθεσμίας κατά την οποία 
δεν προσκομίσθηκαν τα ελλείποντα δικαιολογητικά, η 
υπηρεσία εισηγείταιτο θέμα στη Γνωμοδοτική Επιτροπή 
για την απόρριψη του Επενδυτικού Σχεδίου. Ελλείψεις 
οποιονδήποτε άλλων δικαιολογητικώντης αίτησης μελέ¬ 
της, εκτός των παραπάνω, αποτελούν λόγο απόρριψης 
του προτεινόμενου επενδυτικού σχεδίου χωρίς να απαι¬ 
τείται έγγραφη ειδοποίηση του φορέα». 

10. Στην παράγραφο 2 του άρθρου 12 στο εδάφιο β και 
συγκεκριμένα στην πρώτη και δεύτερη περίπτωση αντι¬ 
καθίσταται η φράση «κατά τα δύο τελευταία έτη» με τη 
φράση «κατά τα τελευταία έτη». 

Επίσης προστίθεται μία ακόμα περίπτωση: 

«Που αφορούν λειτουργούσες μονάδες οι οποίες είναι 
υποχρεωμένες δια αποδεικτικών εγγράφων αρμόδιων 
υπηρεσιών να προβούν σε αναγκαστική μετεγκατάσταση 
για λόγους προστασίας περιβάλλοντος». 

Η τελευταία πρόταση του ανωτέρω εδαφίου τροποποιεί¬ 
ται ως εξής: «Τα επενδυτικά σχέδια του εδαφίου αυτού δεν 
εξαιρούνται από την εξέταση της βιωσιμότητας της πρότα¬ 
σης, όπως ορίζεται στην παράγραφο 3 του άρθρου 11». 

11. Η παράγραφος 2τουάρθρου13 καταργείται στο με¬ 
γαλύτερο μέρος και παραμένει μόνο η τελευταία πρότα¬ 
ση α) «Οι Υπηρεσίες της Ν.Α. και της Κ.Υ. του Υπουργείου 
Αγροτικής Ανάπτυξης και Τροφίμων είναι υποχρεωμένες 
να απαντήσουν εντός 20 ημερολογιακών ημερών από την 
παραλαβή των αιτήσεων - μελετών, επί των θεμάτων που 
τους τίθενται, σύμφωνα με τα υποδείγματα που καθορί¬ 
ζονται στο Παράρτημα Δ'». 

Επίσης η ίδια παράγραφος συμπληρώνεται ως εξής: 

β) «Οι κάθετες ή οριζόντιες καθ' ύλην, αρμόδιες υπηρε¬ 
σίες, οι οποίες θα προβαίνουν σε προτάσεις οιονδήποτε 
περικοπών κόστους του επενδυτικού σχεδίου, θα πρέπει 
να τις αιτιολογούν επαρκώς με ανάλογα συγκριτικά αντι¬ 
κειμενικά στοιχεία της αγοράς». 

Στην παράγραφο 5 του Ιδίου άρθρου, τροποποιείται η 
τελευταία πρόταση ως εξής: Διαγράφονται οι φράσεις 
«κατά κατηγορία και φθίνουσα σειρά βαθμολογίας» και 

αντικαθίστανται «.αναφέροντας την κατηγορία 

και αιτιολογώντας τη βαθμολογία». 

12. Το άρθρο 14 τροποποιείται και συμπληρώνεται ως 
εξής: 

Στην παράγραφο 1, στο εδάφιο α, διαγράφεται η τελευ¬ 
ταία πρόταση «καθώς και η προώθησή τους για οριστική 
έγκριση από τον Υπουργό Γεωργίας». 

Στο εδάφιο β, προστίθεται και ο αριθμός 18 μετά από τη 
λέξη «άρθρα» και πριν από το άρθρο «19» . 

Το εδάφιο γ, τροποποιείται ως εξής: 

«Η γνωμοδότηση για την απόρριψη εγκεκριμένων επεν¬ 
δυτικών σχεδίων λόγω αδυναμίας εκτέλεσής τους και την 
αντικατάστασή τους από άλλα». 

Το εδάφιο δ διαγράφεται ενώ τα εδάφια ε και στ καθί¬ 
στανται εδάφια δ και ε αντίστοιχα. 

Στην παράγραφο 8 του ίδιου άρθρου, γίνονται οι ακό¬ 
λουθες τροποποιήσεις: 

Στην πρώτη πρόταση προστίθεται μετά τη λέξη «πραγμα¬ 
τοποιείται» η λέξη «κυρίως» και αντικαθίσταται η πρόταση 

«με την εξής προτεραιότητα» με την πρόταση «ως εξής». 

Το εδάφιο α) μετά από τη λέξη «βαθμολόγηση» και το 
εδάφιο β) μετά από τη λέξη «εκσυγχρονισμούς» συμπλη¬ 
ρώνονται και τροποποιούνται ως ακολούθως: 

«και που εξετάζονται κατά το δυνατόν και εφόσον αυτό 
είναι εφικτό με σειρά προτεραιότητας την ημερομηνία κα¬ 
τάθεσης της αίτησης». 

Προστίθεται ένα ακόμα εδάφιο στ) που αναφέρεται σε 
μία ακόμα κατηγορία επενδυτικών σχεδίων, ως εξής: 

«στ. Επενδύσεις που αφορούν τις νήσους του Αιγαίου 
(εκτός Κρήτης)». 

Η παράγραφος 9 του ιδίου άρθρου στο τέλος της συ¬ 
μπληρώνεται ως εξής: 

«Οι φορείς των οποίωντα επενδυτικά σχέδια έλαβαν θε¬ 
τική γνωμοδότηση από τη Γνωμοδοτική Επιτροπή του πα¬ 
ραπάνω άρθρου αλλά δεν έτυχαν της καταρχήν έγκρισης 
αυτής λόγω χαμηλότερης βαθμολογίας έναντι της ορι- 
σθείσας βάσης, δύνανται κατά την κρίση τους, να υποβά¬ 
λουν αίτηση θεραπείας επί της βαθμολογίας, στην οποία 
θα ζητείται η αναβαθμολόγηση του σχεδίου τους. 

Οι αιτήσεις θεραπείας θα εξετάζονται μετά την ολοκλή¬ 
ρωση έγκρισης όλων των επενδυτικών σχεδίων, από Δευ¬ 
τεροβάθμια Επιτροπή η οποία θα συσταθεί με Απόφαση 
του Υπουργού Αγροτικής Ανάπτυξης και Τροφίμων, στην 
οποία θα αναφέρονται τα μέλη καθώς και η διαδικασία 
επανεξέτασης αυτών. Μετά την ολοκλήρωση του έργου 
της, θα ενημερώνονται οι φορείς σχετικά.» 

Η παράγραφος 10 του ίδιου άρθρου, συμπληρώνεται 
ως εξής: 

Μετά την τρίτη πρόταση προστίθεται.διατηρώ¬ 

ντας τη βαθμολογία που συγκέντρωσαν « ή επαναβαθμο- 
λογούνται εάν υπέβαλαν πρόσθετα δικαιολογητικά ή νέα 
στοιχεία που επηρεάζουντη βαθμολογία». 

Στο ίδιο άρθρο προστίθεται άλλη μία παράγραφος. 

« Παράγραφος 11. Στους φορείς των οποίων τα επεν¬ 
δυτικά σχέδια έτυχαν καταρχήν έγκρισης από τη Γνωμο¬ 
δοτική Επιτροπή και τα οποία βρίσκονται εντός των πλαι¬ 
σίων δεσμεύσεωντου Προγράμματος, αποστέλλεται από 
τον Πρόεδρο της Γνωμοδοτικής Επιτροπής, έγγραφο 
Προέγκρισης, με τα στοιχεία όπως διαμορφώθηκαν μετά 
την εξέταση του σχεδίου, με σκοπό να ετοιμάσουν τα δι- 
καιολογητικά, που αναφέρονται στην παράγραφο 2 του 
άρθρου 16, για την οριστική ένταξή τους». 

13. Η παράγραφος 1 του άρθρου 15, αντικαθίσταται ως 
εξής: 

«Η Γνωμοδοτική Επιτροπή Έγκρισης Επενδυτικών Σχε¬ 
δίων συνέρχεται για εξέταση αυτών όταν υπάρχει ικανο¬ 
ποιητικός αριθμός εισηγήσεων αξιολογηθέντων έργων 
όλων των κατηγοριών. Οι συνεδριάσεις της Επιτροπής 
δύναται να είναι συνεχόμενες, οι δε εργασίες της ολο¬ 
κληρώνονται με την εξέταση όλων των αιτήσεων.» 

14. Στην παράγραφο 3 του άρθρου 16, μετά από τις λέ¬ 
ξεις «παραπάνω όρους» της πρώτης πρότασης, προστί¬ 
θεται η πρόταση «και με το χρονοδιάγραμμα της παρα¬ 
γράφου 2, του ίδιου άρθρου». 

Στο άρθρο 16, παράγραφος 4, διαγράφονται οι εξής 
φράσεις που αναφέρονται στην απόφαση του Υπουργού 
Αγροτικής Ανάπτυξης και Τροφίμων: 

«Ο συνολικός προϋπολογισμός» 

«Οι μη επιλέξιμες δαπάνες» 

«Αναλυτική κατάσταση εγκεκριμένων επιλέξιμων δαπα¬ 
νών» 

και προστίθενται τα εξής: 


«Ο Κωδικός αριθμός του επενδυτικού σχεδίου 

Η Δ.Ο.Υ. του φορέα 

Ο διακριτικός τίτλος του φορέα 

Ο αριθμός τραπεζικού λογαριασμού στον οποίο θα κα¬ 
τατίθενται οι ενισχύσεις. 

Τα δανειακά κεφάλαια που τυχόν λάβει ο φορέας. 

Τα διακριτά τμήματα του φυσικού και οικονομικού αντι¬ 
κειμένου της επένδυσης». 

Στο άρθρο 16, παράγραφος 4, από την πρόταση «η ιδία 
συμμετοχή του φορέα και η προέλευσή της» διαγράφεται 
η φράση «και η προέλευσή της». 

15. Στην παράγραφο 2 του άρθρου 17, μετά τις λέξεις 

.σε μικρή κλίμακα, προστίθενται οι λέξεις «μέχρι 

10%» και στο τέλος της παραγράφου προστίθενται οι λέ¬ 
ξεις «και του άρθρου 13». 

Η παράγραφος 3του άρθρου 17τροποποιείται ως εξής: 
«Η αναμορφωμένη μελέτη και συγκεκριμένα η αναφορά 
στην αναμόρφωση των πινάκων Β1, Β2 και Β4 όπου ανα¬ 
λύονται τα νέα στοιχεία της επένδυσης (δυναμικότητα, 
ποσότητες, ισχύς μηχανολογικού εξοπλισμού, προϋπο¬ 
λογισμός) όπωςεγκρίθηκαναπάτη Γνωμοδοτική Επιτρο¬ 
πή και μόνον αυτή θα χρησιμοποιείται για τον έλεγχο των 
δικαιολογητικών πληρωμής της επένδυσης και την κατα¬ 
βολή των ενισχύσεων. Η καταβολή των ενισχύσεων θα 
πραγματοποιείται με βάση την ανάλυση των δαπανών 
όπως αυτή θα προσδιορίζεται στην οριστική απόφαση 
έγκρισής της». 

16. Στην παράγραφο 1 του άρθρου 18, μετά το τέλος 
της παραγράφου προστίθεται η πρόταση «Επενδυτικά 
σχέδια τα οποία συγκέντρωσαν τουλάχιστον την ελάχι¬ 
στη απαιτούμενη βαθμολογία της αντίστοιχης κατηγο¬ 
ρίας και παραπέμφθηκαν για υπαγωγή στην επόμενη πε¬ 
ρίοδο, ως ημερομηνία έναρξης εργασιών θεωρείται η 
ημερομηνία της θετικής γνωμοδότησης της Επένδυσης 
που έλαβε η Γνωμοδοτική Επιτροπή κατά τη Συνεδρίαση 
της πρώτης περιόδου εξέτασής της». 

17. Στο άρθρο 20, στην παράγραφο 2 και μεταξύ των 
εδαφίων (α) και (β) προστίθεται εδάφιο ως εξής: «(β) Να 
ενημερώνει την Επιτροπή Παρακολούθησης σε μηναία 
βάση για την πρόοδο των εργασιών του επενδυτικού σχε¬ 
δίου υποβάλλοντας κατάσταση εργασιών που έχει εκτε- 
λέσει και παραστατικών που έχει εκδώσει αντίστοιχα». 

Τα εδάφια β, γ, δ, ε, στ καθίστανται εδάφια γ, δ, ε, στ, ζ 
αντίστοιχα. 

Στο άρθρο 20 προστίθεται άλλη μια παράγραφος ως 
εξής: 

«4. Ο φορέας ανάλογα με τη νομική του μορφή και προ- 
κειμένου να αποδείξει την ανάλωση της ίδιας συμμετοχής 
του θα πρέπει μέχρι την υποβολή του φακέλου με τα δι- 
καιολογητικά για την καταβολή της πρώτης δόσης της 
εγκεκριμένης δημόσιας δαπάνης να έχει προβεί στις δια¬ 
δικασίες που ορίζονται στο έγγραφο προέγκρισης δηλ. 
στην αύξηση του εταιρικού / μετοχικού του κεφαλαίου». 

18. Η παράγραφος 2 του άρθρου 22 τροποποιείται ως 
εξής: 

«Η Διεύθυνση Προγραμματισμού και Γεωργικών Δια¬ 
βρώσεων, σύμφωνα με τις Διατάξεις των παραγράφων 4 
του άρθρου 18 και 2 του άρθρου 19 και του α' μέρους της 
παραγράφου 4 του παρόντος, εισηγείται στην αρμόδια 
Γνωμοδοτική Επιτροπή του άρθρου 14, για την αποδοχή 
ή μη των αιτουμένων τροποποιήσεων. 

Οι Διευθύνσεις στις οποίες αποστέλλει η Διεύθυνση 
Προγραμματισμού και Γεωργικών Διαβρώσεων αιτήσεις 

τεχνικών τροποποιήσεων επενδυτικών σχεδίων, υποχρε- 
ούνται να απαντήσουν διατυπώνοντας τη γνώμη τους 
εντός δέκα (10) εργάσιμων ημερών το αργότερο». 

Η παράγραφος 4 του ιδίου άρθρου, συμπληρώνεται 
στο τέλος ως εξής: 

.αρμόδια Διεύθυνση του άρθρου 13, «λαμβάνο- 

ντας υπόψη αν το κρίνει απαραίτητο και τη γνώμη άλλων 
Διευθύνσεων του Υπουργείου Αγροτικής Ανάπτυξης και 
Τροφίμων. Εξαιρούνται οι τεχνικές τροποποιήσεις που 
αφορούν αλλαγή κτιριακού ή μηχανολογικού εξοπλισμού 
άνω του 50% των αντίστοιχων εγκριθέντων κονδυλίων 
οπότε προωθείται εισήγηση της ανωτέρω Διεύθυνσης 
στην Επιτροπή του άρθρου 14 προς έγκρισή τους. Προϋ¬ 
πόθεση αποδοχής των εν λόγω τροποποιήσεων είναι η τή¬ 
ρηση της παρ. 5 του παρόντος άρθρου». 

19. Στο άρθρο 26 και στην παράγραφο 4 καταργούνται 
οι προτάσεις: «Τα δικαιολογητικά πληρωμών.ενισχύ¬ 
σεων» και «Τα τιμολόγια.του έργου». 

Στο άρθρο 26 η πρώτη πρόταση της παραγράφου 3 
τροποποιείται ως εξής: 

«Η τελευταία αίτηση πληρωμής δεν μπορεί να αντιπρο¬ 
σωπεύει εγκεκριμένες δαπάνες μικρότερες του 20% του 
συνολικού εγκεκριμένου προϋπολογισμού». 

Στο ίδιο άρθρο η παράγραφος 5 τροποποιείται ως εξής: 

«Ο φορέας υποβάλλει στην αρμόδια υπηρεσία (Δ/νση Γε- 
ωργίας, Δ/νση Αγροτικής Ανάπτυξης της Νομαρχιακής Αυ¬ 
τοδιοίκησης στα όρια της οποίας υλοποιείται η επένδυση: 

α. φάκελο, για την καταβολή της εγκεκριμένης δημό¬ 
σιας δαπάνης, σε τρία (3) αντίγραφα, ο οποίος θα περι¬ 
λαμβάνει τα εξής δικαιολογητικά: 

1. Αίτηση πληρωμής στην οποία θα πρέπει να αναγρά¬ 
φονται αναλυτικά τα στοιχεία του επενδυτικού σχεδίου 
καθώς και για το αν πρόκειται για μερική ή τελική δόση. 

2. Υποδείγματα 4, 5 και 6 του παραρτήματος της πα¬ 
ρούσας σε κάθε μερική πληρωμή καθώς καιτο υπόδειγμα 
11 εφόσον πρόκειται για τελική πληρωμή. Όλα τα παρα¬ 
πάνω υποδείγματα πρέπει να φέρουν οπωσδήποτε την 
σφραγίδα του φορέα και την υπογραφή του νόμιμου εκ¬ 
προσώπου του. 

3. Αντίγραφο πολεοδομικής αδείας. Σημειώνεται ότι, 
στην πρώτη πληρωμή δεν είναι υποχρεωτική η προσκόμι¬ 
σή της δεδομένου ότι μπορεί να μην έχει εκδοθεί ακόμη. 
Σε αυτή την περίπτωση ο φορέας θα πρέπει να προσκομί¬ 
σει αντίγραφο της σχετικής αίτησης που έχει υποβάλλει 
στην αρμόδια πολεοδομία για την έκδοσή της. Αντίθετα η 
προσκόμιση της πολεοδομικής άδειας είναι απαραίτητη 
στην τελική πληρωμή και η μη ύπαρξή της αποτελεί λόγο 
αναστολής της εξέτασης του φακέλου πληρωμής μέχρι 
την προσκόμισή της. 

4. Επιμετρήσεις επιβλεπόντων μηχανικών για τις κτιρια- 
κές και μηχανολογικές εγκαταστάσεις 

5. Υπεύθυνη δήλωση του Ν. 1599/1986 άρθρο 8, περί 
της εγκυρότητας των παρεχομένων πληροφοριών από 
τον ίδιο τον δικαιούχο και για το προσωπικό που απασχο¬ 
λήθηκε στην επένδυση. 

6. Επικυρωμένο αντίγραφο του συμβολαίου συνάψεως 
δανείου στο οποίο θα αναφέρονται λεπτομερώς οι όροι 
του δανεισμού καθώς και βεβαίωση από το αρμόδιο πι¬ 
στωτικό ίδρυμα απάτην οποία να προκύπτει το ποσό που 
έχει εκταμιεύσει ο φορέας και ο χρόνος της εκταμίευσης. 

7. Τυχόν αντίγραφο σύμβασης εκχώρησης της εγκεκρι¬ 
μένης δημόσιας δαπάνης σύμφωνα με την ισχύουσα νο¬ 
μοθεσία καθώς και βεβαίωση από το αρμόδιο πιστωτικό 


ίδρυμα από την οποία να προκύπτει το ποσό που έχει 
εκταμιεύσει ο φορέας, προκειμένου να αποδοθούν τα 
αντίστοιχα ποσά. 

8. Πρακτικό του αρμόδιου οργάνου του φορέα, ανάλο¬ 
γα με τη νομική του μορφή, (πρακτικό μελών εφόσον πρό¬ 
κειται για Ο.Ε., Ε.Ε. ή απόσπασμα των πρακτικών συνε¬ 
δρίασης του Δ.Σ. εφόσον πρόκειται για Συνεταιριστική 
Οργάνωση, ΟΤΑ, ΑΕ, ΕΠΕ) σχετικά μετοντρόπο αύξησης 
του κεφαλαίου του φορέα για την κάλυψη της υποχρεω¬ 
τικής συμμετοχής με ίδια κεφάλαια. Διευκρινίζεται ότι, η 
αύξηση του κεφαλαίου μπορεί να πραγματοποιηθεί με 
τους εξής τρόπους: καταβολή μετρητών από τους εταί¬ 
ρους/μετόχους, κεφαλαιοποίηση αποθεματικών μετά την 
φορολόγησή τους, κεφαλαιοποίηση αδιάθετων κερδών. 

9. Καταστατικό, όπου θα διαπιστώνεται η αύξηση του 
κεφαλαίου και ΦΕΚ όπου απαιτείται. Είναι δυνατόν και 
εφόσον δεν έχουν ολοκληρωθεί οι διαδικασίες δημοσίευ¬ 
σης ο φορέας να προσκομίσει αντί αυτού το έγγραφο της 
Διεύθυνσης ή του Τμήματος Εμπορίου της αρμόδιας Νο¬ 
μαρχιακής Αυτοδιοίκησης προς το Εθνικό Τυπογραφείο 
για την δημοσίευση του καταστατικού. 

10. Αποδεικτικά καταβολής της αύξησης του κεφαλαίου. 

11. Αποδεικτικά καταβολής των αντίστοιχων φόρων. 

12. Πιστοποιητικό Κτηνιατρικής Υπηρεσίας, για τις πε¬ 
ριπτώσεις των επενδύσεων που αφορούν μονάδες σφα¬ 
γής ζώων - πτηνών ή μονάδες επεξεργασίας και μεταποί¬ 
ησης κρέατος (οδηγία 77/1999 ΕΟΚτου Συμβουλίου της 
31.12.1976 και οδηγία 64/433 ΕΟΚτης 26.6.1964). 

β. Φάκελο με τα νόμιμα πρωτότυπα παραστατικά των δα¬ 
πανών που έχει εκτελέσει ο φορέας. Ως νόμιμα παραστατι¬ 
κά θεωρούνται αυτά που προβλέπονται από τον Κ.Β.Σ. και 
συγκεκριμένα: τα εξοφλημένα τιμολόγια, τα δελτία απο¬ 
στολής, οι εξοφλημένες αποδείξεις παροχής υπηρεσιών, οι 
συμβάσεις ανάθεσης έργου ή προμηθειών οι οποίες θα 
πρέπει να έχουν κατατεθεί στην αρμόδια Δ.Ο.Υ., τα αποδει¬ 
κτικά κατάθεσης σε τραπεζικό λογαριασμό, οι δίγραμμες 
επιταγές, οι εξοφλητικές αποδείξεις. Ειδικά για την εξό¬ 
φληση των τιμολογίων ή των αποδείξεων παροχής υπηρε¬ 
σιών διευκρινίζεται ότι όπως προβλέπεται στον ΚΒΣ για την 
απόδειξη της συναλλαγής από το λήπτη φορολογικού στοι¬ 
χείου που αφορά αγορά αγαθών ή λήψη υπηρεσιών αξίας 
15.000 ευρώ και άνω απαιτείται η τμηματική ή ολική εξό¬ 
φληση να γίνεται μέσω τραπεζικού λογαριασμού ή με δί¬ 
γραμμη επιταγή. Δεν θεωρείται εξοφλημένο τιμολόγιο εκεί¬ 
νο για το οποίο ο φορέας έχει παραδώσει στον εκδότη του 
επιταγές της πελατείας του (επιταγές τρίτων) καθώς και 
εκείνο για το οποίο έχουν εκδοθεί επιταγές - δίγραμμες ή μη 
ανάλογα με το ύψος του - οι οποίες έχουν ημερομηνία λή¬ 
ξης μεταγενέστερη της ημερομηνίας πρωτοκόλλησης της 
αίτησης πληρωμής στην αρμόδια υπηρεσία της Νομαρχια¬ 
κής Αυτοδιοίκησης. 

Τα εξοφλημένα τιμολόγια θα πρέπει είτε να αναγρά¬ 
φουν την λέξη ΕΞΟΦΛΗΘΗ στο σώμα τους και να φέρουν 
σφραγίδα και υπογραφή του εκδότη είτε να συνοδεύο¬ 
νται από εξοφλητική απόδειξη στην οποία θα αναφέρεται 
και ο τρόπος εξόφλησης. 

Επίσης, επισημαίνεται ότι τα παραστατικά προελεύσε- 
ως εξωτερικού θα πρέπει να συνοδεύονται από επίσημη 
μετάφραση. 

Ο έλεγχος θα γίνεται επί των πρωτοτύπων παραστατι¬ 
κών, τα οποία θα σφραγίζονται με ευθύνη της αρμόδιας 
Επιτροπής Παρακολούθησης και θα επιστρέφονται στον 
φορέα προκειμένου να ετοιμάσει δύο σειρές αντιγράφων 

οι οποίες θα επικυρωθούν από τον Πρόεδρο της Επιτρο¬ 
πής Παρακολούθησης έκτων οποίων, μία σειρά θα παρα- 
μείνει στην αρμόδια Διεύθυνση της Νομαρχιακής Αυτοδι¬ 
οίκησης και μία σειρά θα διαβιβασθεί στην Διεύθυνση 
Προγραμματισμού και Γ.Δ. του Υπουργείου Αγροτικής 
Ανάπτυξης και Τροφίμων 

Μετά τον έλεγχο των φακέλων, την επίσκεψη της Επι¬ 
τροπής Παρακολούθησης στον χώρο υλοποίησης του 
επενδυτικού σχεδίου και την πιστοποίηση των εργασιών 
και δαπανών η Επιτροπή συντάσσει τα υποδείγματα 1 ή 2 
ανάλογα με το αν πρόκειται για μερική ή τελική πληρωμή 
αντίστοιχα, και τα υποδείγματα 9 και 15 τα οποία συμπλη¬ 
ρώνονται στο φάκελο με τα δικαιολογητικά πληρωμής 
που προσκόμισε ο φορέας. 

Όλα τα υποδείγματα, μετά τον έλεγχο, πρέπει να ανα¬ 
γράφουν στην τελευταία σελίδα, εκτός από τα στοιχεία 
του φορέα, την ημερομηνία που ελέγχθηκαν από την Επι¬ 
τροπή Παρακολούθησης και τα ονόματα των μελών της 
Επιτροπής. Επίσης πρέπει να φέρουν μονογραφή από τα 
μέλη της Επιτροπής όλες οι σελίδες των υποδειγμάτων 
και να είναι θεωρημένα από τον Διευθυντή της αρμόδιας 
υπηρεσίας της Νομαρχιακής Αυτοδιοίκησης. 

Μετά την ολοκλήρωση της διαδικασίας ελέγχου, ένα αντί¬ 
γραφο του φακέλου με τα δικαιολογητικά πληρωμής και 
ένα αντίγραφο μετά παραστατικά πληρωμής διαβιβάζονται 
στην Διεύθυνση Προγραμματισμού και Γ.Δ. του Υπουργεί¬ 
ου Αγροτικής Ανάπτυξης και Τ ροφίμων, ένα αντίγραφο του 
φακέλου με τα δικαιολογητικά πληρωμής και ένα αντίγρα¬ 
φο με τα παραστατικά πληρωμής παραμένουν στην αρμό¬ 
δια υπηρεσία της Νομαρχιακής Αυτοδιοίκησης και ένα αντί¬ 
γραφο του φακέλου με τα δικαιολογητικά πληρωμής παρα- 
δίδεται στο φορέα για το αρχείο του. 

Οι φάκελοι με τα δικαιολογητικά πληρωμής και οι φάκε¬ 
λοι με τα παραστατικά πληρωμής φυλάσσονται μία τριε¬ 
τία τουλάχιστον από την ημερομηνία αποπληρωμής του 
Επιχειρησιακού Προγράμματος απάτην Ε.Ε. σύμφωνα με 
τις διατάξεις του άρθρού 38, παρ. 6, του ΚΑΝ 1260/1999, 
όπως αυτός ισχύει κάθε φορά. 

20. Η παράγραφος 4 του άρθρου 28 τροποποιείται ως 
εξής: 

«Κατά τις τμηματικές πληρωμές είναι δυνατή η πιστο¬ 
ποίηση και συνεπώς η επιδότηση δαπανών, που αφορούν 
σε προκαταβολή είτε για την προμήθεια μηχανολογικού 
εξοπλισμού είτε για την κατασκευή κτιριακών εγκαταστά¬ 
σεων μόνο όταν υποστηρίζονται με εξοφλημένα παρα¬ 
στατικά δαπάνης σύμφωνα με τον Κ. Β.Σ. και εφόσον ο φο¬ 
ρέας έχει εκτελέσει φυσικό αντικείμενο. 

Διευκρινίζεται ότι δεν αναγνωρίζεται για επιδότηση σε 
κανένα στάδιο, το άνοιγμα της πίστωσης σε δεσμευμένο 
λογαριασμό σε Τράπεζα για την εισαγωγή εξοπλισμού, 
επειδή δεν αποτελεί καταβολή χρημάτων εκ μέρους του 
επενδυτή με βάση εξοφλημένα μέσω Τράπεζας τιμολόγια 
εκδοθέντα για δαπάνη αντίστοιχη προς την προκαταβο¬ 
λή. Το αυτό ισχύει και για τις προκαταβολές μηχανημάτων 
που αγοράζονται από το εσωτερικό». 

Στη παράγραφο 5 του ίδιου άρθρου, διαγράφεται όλο 
το κείμενο μετά την πρώτη πρόταση και παραμένει μόνο : 

«Σε όλες τις παραπάνω περιπτώσεις, οι προκαταβολές 
δεν μπορεί να υπερβαίνουν το 50% του συνόλου της τμη¬ 
ματικής πληρωμής». 

21. Στην παράγραφο 1 του άρθρου 30, διαγράφεται η 

τελευταία πρόταση «εφόσον κάθε φορά.» και συ¬ 

μπληρώνεται ως εξής: 


«Η εκχώρηση των επιδοτήσεων σε Πιστοληπτικούς Ορ¬ 
γανισμούς - Τράπεζες γίνεται μετά την υποβολή της πρώ¬ 
της δόσης πληρωμής κατά την οποία ο φορέας θα ανα¬ 
λώσει κατά προτεραιότητα την ιδία συμμετοχή, σύμφωνα 
με την παράγραφο 3 του άρθρου 20 της παρούσας». 

22. Στο άρθρο 31 η πρώτη πρόταση της παραγράφου α) 
τροποποιείται ως εξής: 

«α) το ποσοστό της τελευταίας δόσης πρέπει να αντι¬ 
προσωπεύει τουλάχιστον το 20% των εγκεκριμένων δα¬ 
πανών» και καταβάλλεται. 

23. Στο άρθρο 32 ο τίτλος τροποποιείται ως εξής: 

«ΥΠΟΧΡΕΩΣΕΙΣ ΕΝΙΣΧΥΟΜΕΝΩΝ ΕΠΙΧΕΙΡΗΣΕΩΝ - 

ΣΥΝΕΠΕΙΕΣ ΜΗ ΤΗΡΗΣΗΣ - ΚΥΡΩΣΕΙΣ» 

Η παράγραφος 2 του ως άνω άρθρου τροποποιείται ως 
εξής: 

«2. Επιχειρήσεις των οποίων επενδυτικά σχέδια έχουν 
υπαχθεί στις διατάξεις του παρόντος Μέτρου μετά την 
υπαγωγή τους και μέχρι την παρέλευση πενταετίας από 
την έκδοση της απόφασης ολοκλήρωσης της επένδυσης, 
οφείλουν: 

α) Νατηρούντους όρουςτης υπαγωγής. 

β) Να αποκτούν την κυριότητα του μισθωμένου εξοπλι¬ 
σμού με τη λήξη της σύμβασης χρηματοδοτικής μίσθω¬ 
σης. 

γ) Να μη διακόπτουν την παραγωγική δραστηριότητα 
της επένδυσης, εκτός αν συντρέχουν λόγοι ανωτέρας 
βίας, με έγγραφη ενημέρωση εντός ορισμένης προθε¬ 
σμίας από την επέλευση του λόγου ανωτέρας βίας προς 
τη Διεύθυνση Προγραμματισμού και Γεωργικών Διαρ¬ 
θρώσεων. Η ανωτέρω προθεσμία δεν μπορεί να είναι με¬ 
γαλύτερη από τις ενενήντα (90) ημέρες μετά την πρόκλη¬ 
ση των φαινομένων που προκάλεσαν την ανωτέρα βία. 

δ) Να μην παύουν τη λειτουργία της επιχείρησης, εκτός 
αν συντρέχουν λόγοι ανωτέρας βίας που προκαλούνται 
από φυσικά φαινόμενα. 

ε) Να μη μεταβιβάζουν για οποιονδήποτε λόγο πάγια 
περιουσιακά στοιχεία που έχουν ενισχυθεί, εκτός εάν αυ¬ 
τά αντικατασταθούν εντός εξαμήνου από άλλα κυριότη¬ 
τας του φορέα και ανάλογης αξίας, που ανταποκρίνονται 
στην εξυπηρέτηση της παραγωγικής λειτουργίας της επι¬ 
χείρηση, με υποχρέωση γνωστοποίησης της αντικατά¬ 
στασης εντός τριών (3) μηνών στην αρμόδια υπηρεσία. 

Αιτήματα αντικατάστασης παγίων για κάθε ενισχυόμε- 
νη επένδυση δεν μπορούν να εγκριθούν πάνω από δύο 
φορές.» 

στ) Να μην χρησιμοποιούν τα πάγια στοιχεία που έχουν 
ενισχυθεί για δραστηριότητες που αναφέρονται στο άρθρο 
2 παρ. 2 για χρονικό διάστημα τουλάχιστον 5 ετών από την 
απόφαση ολοκλήρωσης της επένδυσης αν το πάγιο στοι¬ 
χείο αναφέρεται σε μηχανολογικό εξοπλισμό ή 10 ετών αν 
το πάγιο στοιχείο αναφέρεται σε κτίρια και εγκαταστάσεις. 

Προστίθεται παράγραφος 3 ως εξής: 

«3. Οι επιχειρήσεις οφείλουν να διατηρούν τον αριθμό 
των νέων θέσεων για τουλάχιστον πέντε (5) έτη μετά τη 
δημιουργία τους.» 

Οι παράγραφοι 3,4, 5 γίνονται αντίστοιχα 4, 5 και 6. 

Προστίθεται παράγραφος 7 ως εξής: 

«7 Α. Εάν ενισχυθείσα επιχείρηση παραβεί τις υποχρε¬ 
ώσεις υπαγωγής πριν από την ολοκλήρωση και έναρξη 
της παραγωγικής λειτουργίας: 

(α) Ανακαλείται η απόφαση υπαγωγής και επιστρέφεται 
η ενίσχυση στην περίπτωση δ' της παραγράφου 2. 

(β) Δύναται να ανακληθεί η απόφαση υπαγωγής και να 
επιστραφεί η ενίσχυση ή να παρακρατηθεί ή επιστραφεί 
μέρος αυτής, στις περιπτώσεις α', γ' της παραγράφου 2 
και της παραγράφου 4. 

Β. Εάν ενισχυθείσα επιχείρηση παραβεί τις υποχρεώ¬ 
σεις υπαγωγής μετά τη δημοσίευση της απόφασης ολο¬ 
κλήρωσης και έναρξης της παραγωγικής λειτουργίας της 
επένδυσης και εντός του οριζόμενου στην παράγραφο 2 
χρονικού περιορισμού, επιστρέφεται το σύνολο ή μέρος 
της ενίσχυσης. 

Γ. Εάν ενισχυθείσα επιχείρηση παραβεί τις υποχρεώσεις, 
που ορίζονται στην περίπτωση 2β επιστρέφεται η αναλο¬ 
γούσα στο συγκεκριμένο εξοπλισμό καταβληθείσα ενίσχυ¬ 
ση στο σύνολό της. Το ίδιο ισχύει και σε περίπτωση λύσης 
με οποιονδήποτε τρόπο της σύμβασης και επιστροφής του 
εξοπλισμού στην εταιρεία χρηματοδοτικής μίσθωσης. 

Δ. Εάν διαπιστωθεί μείωση του αριθμού των δημιουρ- 
γούμενων θέσεων απασχόλησης, σε σχέση με τις αναφε- 
ρόμενες στην απόφαση ολοκλήρωσης, επιβάλλεται η 
αναλογική μείωση ή επιστροφή της δημόσιας επιχορήγη¬ 
σης σύμφωνα με προβλεπόμενα στην κοινή υπουργική 
απόφαση 907/052/2.7.2003, όπως ισχύει κάθε φορά. 

Ε. Στην απόφαση υπαγωγής στις ενισχύσεις του παρό¬ 
ντος καθορίζονται οι όροι και οι προϋποθέσεις κάλυψης 
της ιδίας συμμετοχής, καθώς και οι όροι που κρίνονται 
αναγκαίοι για την εξασφάλιση της υλοποίησης της επέν¬ 
δυσης καιτου δημοσίου συμφέροντος. Σε περίπτωση δια¬ 
πίστωσης ότι έχουν υποβληθεί στην υπηρεσία ψευδή ή 
παραπλανητικά στοιχεία ή ότι έχουν αποσιωπηθεί τέτοια 
στοιχεία, η γνώση των οποίων θα οδηγούσε στον απο¬ 
κλεισμό της υπαγωγής της επένδυσης στις διατάξεις του 
παρόντος ή θα οδηγούσε στο να υπαχθεί με όρους δια¬ 
φορετικούς ή σε μη πιστοποίηση της ολοκλήρωσης, η 
απόφαση υπαγωγής: α) εάν δεν έχει ολοκληρωθεί η 
επένδυση, αυτή ανακαλείται, καταπίπτει η εγγυητική επι¬ 
στολή και επιστρέφεται το μέρος της Επιχορήγησης που 
τυχόν έχει καταβληθεί, β) εάν έχει ολοκληρωθεί η επέν¬ 
δυση, επιστρέφεται το σύνολο της χορηγηθείσας ενίσχυ¬ 
σης. Οι ανωτέρω συνέπειες επέρχονται εφόσον η διαπί¬ 
στωση γίνει εντός δεκαετίας από την ημερομηνία έκδο¬ 
σης της απόφασης ολοκλήρωσης και έναρξης παρα¬ 
γωγικής λειτουργίας και από όργανα που είναι κατά νόμο 
αρμόδια για τον έλεγχο των κατά περίπτωση στοιχείων». 

Προστίθεται παράγραφος 8 ως εξής: 

«8. Η επιστροφή των αχρεωστήτως καταβληθεισών ενι¬ 
σχύσεων, που δίδονται με βάση την παρούσα απόφαση, 
γίνεται με τη διαδικασία που περιγράφεται στην υπ’ 
αριθμ. 907/052/2.7.2003 κοινή υπουργική απόφαση (όταν 
το ελεγκτικό όργανο υπάγεται στις διατάξεις του Ν. 
2860/00) και στην υπ’ αριθμ. 320752/17040/15.12.2004 
κοινή υπουργική απόφαση (όταντο ελεγκτικό όργανο εί¬ 
ναι ο τελικός δικαιούχος). 

24. Το άρθρο 34 αντικαθίσταται ως εξής: 

«1. Η Διεύθυνση Αγροτικής Ανάπτυξης ή Γεωργίας εκά- 
στου νομού δια των αρμοδίων οργάνων παρακολουθεί τα 
έργα και στο στάδιο λειτουργίας τους για το χρονικό διά¬ 
στημα που προβλέπεται στο άρθρο 32 παρ. 2 της παρού¬ 
σας και ενημερώνει την αρμόδια Διεύθυνση Προγραμμα¬ 
τισμού και Γεωργικών Διαρθρώσεων του Υπουργείου 
Αγροτικής Ανάπτυξης και Τροφίμων. 

2. Ειδικότερα συντάσσει ετήσιες εκθέσεις για τις συν¬ 
θήκες λειτουργίας του έργου στις οποίες επισημαίνει τυ¬ 
χόν παρεκκλίσεις στη λειτουργία ή χρήση του από το σκο¬ 


πό για τον οποίο έχει επιδοτηθεί, ή για παύση της λει¬ 
τουργίας τους. 

3. Επιτόπιους ελέγχους για τυχόν παρεκκλίσεις στο 
στάδιο λειτουργίας, μπορούν να πραγματοποιούν και 
υπάλληλοι της Διεύθυνσης Προγραμματισμού και Γεωρ¬ 
γικών Διαρθρώσεων. 

4. Γιατιςδιαπιστούμενες παρεκκλίσεις ή την παύση της 
λειτουργίας του έργου, το Υπουργείο Αγροτικής Ανάπτυ¬ 
ξης και Τροφίμων προβαίνει στις απαραίτητες ενέργειες 
για την ανάκτηση μέρους ή του συνόλου των ενισχύσεων 
που έχουν καταβληθεί.» 

25. Στο άρθρο 37 η παράγραφος 1 τροποποιείται ως 
εξής: 

«1. Για την υλοποίηση των επενδύσεων θα προκληθεί 
δημόσια δαπάνη ύψους 630.000.000 ευρώ από την οποία 
434.700.000 Ευρώ θα αποτελεί τη συνδρομή της Ε.Ε. μέ¬ 
σω του ΕΓΤΠΕ - Τμήμα Προσανατολισμού, το δε υπόλοι¬ 
πο αποτελεί την Εθνική Συμμετοχή.» 

Στην παράγραφο 2 του ίδιου άρθρου, τροποποιείται το 
εκτιμώμενο ύψος της δαπάνης, για την καταβολή αποζη¬ 
μιώσεων στα μέλη της Γνωμοδοτικής Επιτροπής, στους 
αξιολογητές και στους εισηγητές των θεμάτων καθώς και 
στα μέλη των Επιτροπών Παρακολούθησης κατά τα στά¬ 
δια πιστοποίησης και λειτουργίας των Επενδύσεων, από 
3.000.000 ευρώ σε 4.500.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ ΧΡ. ΦΩΛΙΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓΓ. ΜΠΑΣΙΑΚΟΣ 


Ανήκει στην υπ’ αριθμ: 262437/2340/23.3.2005 τροπο¬ 
ποίηση της κοινής υπουργικής απόφασης 
393393/5188/29.8.2001/450 

ΠΑΡΑΡΤΗΜΑ Α 

Το Παράρτημα Α τροποποιείται κατά Τομέα ως εξής: 

1 ΤΟΜΕΑΣ ΚΡΕΑΣ 

Δίδεται έμφαση στις Δράσεις 1.2 καιΐ .3 

Η Δράση 1.3 συμπληρώνεται ως εξής: 

Ίδρυση νέων μονάδων σφαγείων «δυναμικότητας μέχρι 
400 τον. κρέατος ανά έτος σε απομακρυσμένες ορεινές ή 
μειονεκτικές και νησιωτικές περιοχές.» Η πρόταση «κα¬ 
θώς και στα πλαίσια της καθετοποίησης . ή 

πρότυπα» διαγράφεται. 

Η Δράση 1.8 αντικαθίσταται ως εξής: 

«Δράση 1.8: Ίδρυση - επέκταση ή εκσυγχρονισμός με ή 
χωρίς μετεγκατάσταση, μονάδων αδρανοποίησης παρα¬ 
προϊόντων και υποπροϊόντων σφαγής (ΐ'εηάθπης))». 

Η Δράση αυτή αποτελεί πρώτη προτεραιότητα στον Το¬ 
μέα Κρέατος γιατί συμβάλει στην Προστασία του Περι¬ 
βάλλοντος και στην Προστασία του Καταναλωτή. 

Στη Δράση 1.6, συμπληρώνεται η εντός παρενθέσεως 
φράση «(για πιστοποιούμενα ή μη προϊόντα), χωρίς αύξηση 
δυναμικότητας» με ή χωρίς μετεγκατάσταση μονάδων. 

2 ΤΟΜΕΑΣ: ΓΑΛΑ 

Δίδεται προτεραιότητα στις δράσεις 2.1,2.4,2.5 και 2.6 
και καταργείται η Δράση 2.7. 

4 ΤΟΜΕΑΣ: ΔΙΑΦΟΡΑ ΖΩΑ 
ΥΠΟΤΟΜΕΑΣ:ΜΕΛΙ 
Προστίθεται μία ακόμα Δράση. 

«Δράση 4.4. Ίδρυση, εκσυγχρονισμός, επέκταση, μετε¬ 
γκατάσταση μονάδων για παραγωγή σακχαρωδών προϊ¬ 
όντων με βάση το μέλι, επαοε κ.λπ.». 

5 ΤΟΜΕΑΣ: ΔΙΑΦΟΡΑ ΖΩΑ 
ΥΠΟΤΟΜΕΑΣ: ΣΗΡΟΤΡΟΦΙΑ - ΑΛΛΑ ΕΙΔΗ 
Προστίθεται μία ακόμα Δράση. 

«Δράση 5.4: Ίδρυση, εκσυγχρονισμός, επέκταση και με¬ 
τεγκατάσταση μονάδων μεταποίησης σαλιγκαριών». 

6 ΤΟΜΕΑΣ: ΔΗΜΗΤΡΙΑΚΑ 

Η Δράση 6.1 αντικαθίσταται ως εξής: 

«Δράση 6.1 Εκσυγχρονισμός καθέτων αποθηκευτικών 
χώρων δημητριακών και με εγκαταστάσεις αερισμού ή 
ψυχρό αέρα» 

Στη Δράση 6.4, συμπληρώνεται μετά τη λέξη «εκσυγχρο¬ 
νισμό», η πρόταση «χωρίς αύξηση της Δυναμικότητας». 
Προστίθεται μία ακόμα Δράση. 

«Δράση 6.7:Ίδρυση οριζοντίων αποθηκών σε νησιωτι¬ 
κές ή ορεινές περιοχές». 

7 ΤΟΜΕΑΣ: ΕΛΑΙΟΥΧΑ ΠΡΟΪΟΝΤΑ 
Α) Ελαιόλαδο 

Στη Δράση 7.1 η παράγραφος α) τροποποιείται ως 
εξής: 

«α) Εκσυγχρονισμός, μετεγκατάσταση ελαιοτριβείων 
χωρίς αύξηση δυναμικότητας, μόνο από βιολογική πρώτη 
ύλη». 

Στην ίδια Δράση οι παράγραφοι β) και γ) αντικαθίστα¬ 
νται ως εξής: 

«β) Συγχωνεύσεις ελαιοτριβείων ανάλογης δυναμικότη¬ 
τας για τη δημιουργία μονάδας δυναμικότητας, τουλάχι¬ 
στον 1500 τον/έτος, για ορθολογικοποίηση της παραγω¬ 
γής». 

«γ) Ίδρυση ή εκσυγχρονισμός ή μετεγκατάσταση ελαι¬ 
οτριβείων αποκλειστικά και μόνο σε απομακρυσμένες 
ορεινές ή νησιωτικές περιοχές (εκτός Κρήτης)» 

Στη Δράση 7.3, οι παράγραφοι α) και β) συγχωνεύονται 
σε μία ως εξής: 

«Δράση 7.3: Εκσυγχρονισμός ή μετεγκατάσταση τυπο- 
ποιητηρίων- συσκευαστηρίων ελαιολάδου σε άμεσα επώ¬ 
νυμες εμπορεύσιμες ή μόνο άμεσα εμπορεύσιμες συ- 
σκευασίες χωρίς αύξηση της δυναμικότητας, με την προ¬ 
ϋπόθεση ότι θα αποδεικνύεται η λειτουργία τους κατά τα 
τρία τελευταία έτη.» 

Οι Δράσεις 7.4 και 7.5 καταργούνται. 

8 ΤΟΜΕΑΣ: ΟΙΝΟΣ 

Στη Δράση 8.3, η παράγραφος α) καταργείται ενώ οι πα¬ 
ράγραφοι β) και γ) καθίστανται α) και β). 

Στην ίδια Δράση, η παράγραφος γ) που κατέστη β) θε¬ 
ωρείται πρώτης προτεραιότητας. 

9 ΤΟΜΕΑΣ: ΟΠΩΡΟΚΗΠΕΥΤΙΚΑ 
Στο επίπεδο της μεταποίησης. 

Στη Δράση 9.7: II. Μεταποίηση Βιομηχανικής τομάτας, 


διαγράφεται από την παράγραφο α) η λέξη «επέκταση» 
καθώς επίσης και η πρόταση στο τέλος της παραγράφου 
«εκτός εάν η επέκταση αντικαθιστά αποσυρόμενη δυνα¬ 
μικότητα στην ευρύτερη περιοχή». 

Στην ίδια Δράση, καταργείται η παράγραφος β). 

Στη Δράση 9.8: Στο α) «κονσερβοποιεία» διαγράφεται η 
δεύτερη παράγραφος «Ίδρυση νέων μονάδων σύγχρο¬ 
νης τεχνολογίας σε αντικατάσταση αποσυρόμενης ή ελ- 
λείπουσας δυναμικότητας στην περιοχή και για την εξυ¬ 
πηρέτηση της τοπικής παραγωγής». 

Στη Δράση 9.9: «Μεταποίηση εσπεριδοειδών (χυμοί)» 

Στο α), καταργούνται οι λέξεις « ή / και επέκταση». 

Στην ίδια Δράση, καταργείται η παράγραφος β), που 
αναφέρεται στην «Ίδρυση νέων μονάδων.της τοπι¬ 

κής παραγωγής». 

Στη Δράση 9.11, καταργείται ολόκληρη η α) παράγρα¬ 
φος που αναφέρεται σε ιδρύσεις - εκσυγχρονισμούς κλπ 
μονάδων για την παραγωγή εδεσμάτων - Σαλτσών - ΟθΙι- 
031Θ55ΘΠ και παραμένει μόνο η β) παράγραφος, καθιστά¬ 
μενη α) και η οποία αντικαθίσταται ως εξής: «επενδύσεις 
εγκατάστασης βιολογικού καθαρισμού και αξιοποίησης 
υπολειμμάτωντωνχρησιμοποιούμενων πρώτων υλώντου 
τομέα μεταποίησης οπωροκηπευτικών για την παραγωγή 
λιπασμάτων ή/και ζωοτροφών». 

Στη Δράση 9.12, καταργείται η δεύτερη υποδράση που 
αναφέρεται στην «Ίδρυση νέων μονάδων, εκσυγχρονι¬ 
σμό - επέκταση ή και μετεγκατάσταση υφισταμένων, για 
παραγωγή προϊόντων ειδικής χρήσης όπως μουστάρδες, 
σάλτσες, ταχίνι, χαλβάδες κ.λπ.». 

Η Δράση 9.15 συμπληρώνεται ως εξής: Συμπλήρωση 
εξοπλισμού υφισταμένων μονάδων «ή και ίδρυση μονά¬ 
δων», μεγραμμές συσκευασίας καταναλωτή και γραμμές 
παραγωγής νέων προϊόντων». 

Η Δράση 9.16 συμπληρώνεται στο τέλος με την πρότα¬ 
ση «χωρίς αύξηση της δυναμικότητας». 

11 ΤΟΜΕΑΣ: ΖΩΟΤΡΟΦΕΣ 

Στη Δράση 11.1, παραμένει μόνο η πρώτη παράγρα¬ 
φος, δηλαδή: 

«Δράση 11.1 Εκσυγχρονισμός ή μετεγκατάσταση και 
εκσυγχρονισμός μονάδων παραγωγής πλήρων τυποποι¬ 
ημένων μιγμάτων, προμιγμάτων πρόσθετων υλών ή συ¬ 
μπληρωματικών σύνθετων ζωοτροφών, χωρίς αύξηση 
δυναμικότητας». 

Οι δύο επόμενοι παράγραφοι της ίδιας Δράσης, κα- 
ταργούνται. 

Στη Δράση 11.2, διαγράφεται η τελευταία πρόταση 
.» με δυνατότητα απλής παρασκευής - τυποποίη¬ 
σης μιγμάτων ζωοτροφών» 

Στη Δράση 11.3, διαγράφεται η παράγραφος α) και πα¬ 
ραμένει μόνο η παράγραφος β) η οποία καθίσταται α) και 
τροποποιείται ως ακολούθως: 

«Δράση 11.3 Ίδρυση μονάδων παραγωγής ιχθυοτρο¬ 
φών και μονάδων παραγωγής ζωοτροφών οικιακών ζώων 
και γουνοφόρων ζώων». 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






